钦定古今图书集成/明伦汇编/闺媛典/第175卷 > 方孟川妻詹氏
## 钦定古今图书集成/明伦汇编/闺媛典/第175卷 > 方孟川妻詹氏

按《惠来县志》：“詹氏，酉头都詹明哲女，适隆并都方邦
贡子孟川。嘉靖十五年，氏年十七于归。未几，舅姑相
继没，祖翁姑俱存，氏哀毁逾礼。越三年，生子曰启。夫
病笃，氏请以身代。又两月，川亡，氏痛悼自经者三，绝
食欲死。祖翁宗珙拊膺大恸曰：‘吾目击世乱，不忍桑
梓涂炭，诣阙上书，增建县治，岂宜无后，令四代一脉，
不绝如线，孙妇若死，真斩吾祀矣’。”氏于是拭泪强起，
事两白头鞠一孤雏，足不履户外，即卑幼莫得见其
面。历殡五丧，必诚必信，含辛茹苦，克成厥家。年八十
卒。